Bandera

Un bandera ta un representashon dos dimenshonal di koló, superfisie òf símbolo, normalmente den un forma rektangular. Bandera en general ta traha di tela, pero tambe por ta traha di papel, plèstik òf metal. Hopi bes ta usa un tela fini i lihé di modo ku e bandera por bula den bientu. Un bandera en general ta wordo pega na un palo di bandera.

 Historia 
Aunke tin kasonan konosí for di antigwedat klásiko kaminda tabata hisa señalnan, no ta sigur si esaki tabata wòrdu hasi ku bandera. Ta konosí ku bandera tabata wòrdu usá den tempu romano komo telegraf optiko pa transmití señal.

Den Edat Medio, banderanan tabata sirbi prinsipalmente komo un medio di identifikashon. Segun ku batayanan a bira mas kompleho, lidernan a kuminsá usa bandera ku nan propio símbolonan. E banderanan personal aki ta wòrdu yamá standart. Durante batayanan, e bandera tabata hunga un ròl krusial: un unidat tabata reuní rònt di dje, i kapturá e bandera di e enemigu tabata wòrdu konsiderá un viktoria grandi, simbolisando e derota di e oponente i su lider.

Djis promé ku e Krusadanan, e kustumber di apliká e símbolonan aki tambe na eskudo a surgi na Vlaanderen. Esaki a kondusí na e desaroyo di heráldika, den kua eskudonan a tuma un funshon similar. Awendia, pais, provinsia, estado, siudat, pueblo, kompania i organisashonnan tin nan propio bandera pa simbolisá nan historia òf metanan. Hopi dignatario tambe ta poseé un norma personal ainda. Hopi dignatario tambe ta poseé un standart personal ainda.

 Produkshon 
Ora un bandera ta konsistí di áreanan grandi di koló, manera ta e kaso ku hopi bandera nashonal, e ta wòrdu konstruí generalmente dor di kose tela di diferente koló huntu. Detayenan mas fini, manera strea ta wòrdu imprimí, pintá òf borda.

Un kòrdon ta wòrdu kosé na e banda sinister (robes, banda di hisamentu) di e bandera. E kòrdon aki ta permití pa pega e bandera na e liña di bandera. Ademas, na e kabes di e bandera, superior di e kòrdon, un renchi ta wòrdu poné pa ankra e bandera serka di e pal'i bandera.

Category:Sociedad